C 61/32
HU
Az Európai Unió Hivatalos Lapja
2022.2.4.
26. a hibás termékekkel kapcsolatos megoldásokat illetően hangsúlyozza, hogy biztosítani kell, hogy a termékeket elsődlegesen újra felhasználják vagy megjavítsák, ne pedig kidobják, feltéve, hogy ennek következtében nem sérülnek a fogyasztói jogok, és hogy a használat vagy a javítás nem eredményez gyengébb minőségű termékeket; 27. rámutat, hogy mindenképpen biztosítani kell a cserealkatrészek rendelkezésre állását, és emellett gondoskodni kell arról, hogy a termékek javíthatók legyenek, és hogy a javítás költsége ne vegye el a fogyasztó kedvét a javítástól, tiszteletben tartva a fogyasztóknak a termékek megfelelőségével és biztonságával kapcsolatos jogait; javasolja, hogy az Európai Bizottság vizsgálja meg, milyen intézkedéseket kell hozni annak érdekében, hogy ez lehetővé váljon; 28. ösztönzi, hogy az Európai Bizottság az áruk adásvételéről szóló irányelv kontextusában értékelje, hogy milyen módon lehetne még inkább támogatni a javítást és a fenntarthatóbb, „körforgásos” termékeket, tiszteletben tartva a fogyasztók jogait, valamint a fogyasztó és a vállalkozó közötti gazdasági egyensúlyt; 29. hangsúlyozza, hogy a helyi és a regionális önkormányzatok fontos szerepet játszanak ezen a téren, és szükség van új fogyasztási módok és magatartások, mint például a megosztásalapú gazdaság előmozdítására helyi és regionális szinten; 30. javasolja olyan üzleti modellek támogatását, amelyek áru vásárlása helyett inkább szolgáltatás vásárlását teszik lehetővé azáltal, hogy ösztönzik a javítást, a szociális gazdasági szervezetek fellépéseit és a használtcikkpiacok működését; 31.
nyomatékosítja, hogy ki kell alakítani a javítás és a körforgásos gazdaság terén bevált helyi gyakorlatok leltárát;
32. hangsúlyozza, hogy a fogyasztásra vonatkozó helyi fellépések hatókörét fontos kiterjeszteni a szolgáltatásalapú gazdaságra, például az épületek felújítása területén és annak érdekében, hogy a fogyasztók lakóépületei megfeleljenek a környezetbarátabb, digitális társadalom igényeinek.
Ehhez többek között a fogyasztók tájékoztatását szolgáló eszközök megerősítésére van szükség; 33. támogatja azokat a kezdeményezéseket, amelyek a fogyasztók piaci pozíciójának javítása, a környezet védelme és a kézműipar népszerűsítése érdekében támogatják a helyi kereskedelmet; 34. kiemeli azt a szerepet, amelyet a helyi és regionális önkormányzatok tölthetnek be a fogyasztók tájékoztatásában és képzésében; 35. hangsúlyozza, hogy olyan hatékony megoldásokra van szükség, amelyeket a fogyasztók könnyen megérthetnek és végrehajthatnak; 36. támogatja az Európai Bizottság azon szándékát, hogy a gazdasági szereplőkkel együttműködve ösztönzi e szereplőket olyan önkéntes vállalásokra, amelyek célja a fenntartható fogyasztásnak a jogszabályban előírt kötelezettsé­ geken túlmutató támogatása; 37. hangsúlyozza, hogy bővíteni kell a környezettudatos tervezésről szóló irányelv hatályát, hogy magában foglalja az energiafelhasználó termékeket, továbbá az irányelvet a jelentős környezeti hatással járó termékek tágabb körére is ki kell terjeszteni és a hulladéktermelés megelőzésére irányuló intézkedéseket kell előírni benne; 38. határozottan támogatja a fenntartható termékekre irányuló kezdeményezés közzétételét, amelynek az a célja, hogy az ilyen termékek jelentsék a normát, és hogy ennek köszönhetően fel lehessen lépni a korai elavulás ellen és elő lehessen mozdítani a termékek tartósságát; 39. kéri az Európai Bizottságot, a tagállamokat, valamint a helyi és regionális önkormányzatokat, hogy az európai helyreállítási terv keretében pénzügyi ösztönzőkkel érjék el, hogy biztosítva legyen a hosszú távú eredmények elérése gazdasági, társadalmi és környezetvédelmi téren, ezzel párhuzamosan pedig csökkenjen az erőforrás-felhasználás, kerüljék és távolítsák el a veszélyes anyagokat, valamint javítsák az anyagok és rendszerek körforgásosságát; 40. ismételten hangsúlyozza, hogy sürgősen fel kell gyorsítani a regeneratív növekedési modellre való átállást, a bolygó korlátain belül tartva az erőforrás-fogyasztást és csökkentve ökológiai lábnyomunkat.
Ehhez elengedhetetlen a növekedés és az erőforrás-használat szétválasztása, a ténylegesen körforgásos társadalom kialakítása, valamint az együttműködés minden kormányzati és társadalmi szinten; 41. hangsúlyozza, hogy a zöld átállás során az adminisztratív terhek növelése nélkül kell támogatni a kkv-kat és a helyi kistermelőket.
Ezen átalakulások biztosításához elengedhetetlenül fontosak az uniós finanszírozási források.
Hangsúlyozza, hogy a helyi és regionális önkormányzatokat be kell vonni az e tekintetben rendelkezésre álló uniós forrásokról szóló tájékoztatásba;